**Zatvoreni mješoviti investicioni fond sa javnom ponudom u preoblikovanju „Kristal invest fond“ ad**

**Banja Luka**

NOTE UZ FINANSIJSKE IZVJEŠTAJE

za period 01.01.-30.04.2018. god.

OSNOVNI PODACI

Sjedište Fonda u Banjaluci, Milana Rakića br. 1, je i sjedište Društva za upravljanje investicionim fondovima „Kristal invest“ a.d.. Osnovni kapital fonda je 129.577.961 KM, emisiona premija 30.206,10 KM, broj akcija 129.557.961, nominalna vrijednost jedne akcije 1,00 KM. Akcije fonda kotiraju na Banjalučkoj berzi ad, Banja Luka i nose oznaku KRIP-R-B.

Poslove depozitara obavlja Centralni registar HOV ad, Banjaluka.

Pored ZMIF-a u preoblikovanju „Kristal invest fond-a“, DUIF „Kristal invest“ ad upravlja, ZMIF Zepter fond-om ad, Banja Luka, OMIF Future fund-om, OMIF Maximus fund-om i OAIF Opportunitiy fund-om Banja Luka.

Članovi nadzornog odbora Fonda:

Dubravka Đurek, predsjednik

Dragan Komljenović, član

Gordana Nikolić, član

Anka Vučen, član

Denis Vengust, član

# OSNOVE ZA SASTAVLJANJE FINANSIJSKIH IZVJEŠTAJA

Osnove za sastavljanje i prezentaciju finansijskih izvještaja Fonda su:

1. Profesionalna regulativa i
2. Zakonska regulativa.

Profesionalna regulativa obuhvata Međunarodne računovodstvene standarde (MRS) i Međunarodne standarde finansijskog izvještavanja (MSFI). Standardi koji se pretežno bave finansijskom imovinom i izvještavanjem su:

* MRS 32 – Finansijski instrumenti: objavljivanje i prezentacija,
* MRS 39 – Finansijski instrumenti: priznavanje i mjerenje,
* MRS 36 – Obezvređenje imovine,
* MSFI 7 – Finansijski instrumenti: objavljivanje,
* MSFI 2 – Plaćanje na bazi akcija.

Zakonska regulativa obuhvata:

* Zakon o računovodstvu i reviziji Republike Srpske,
* Zakon o tržištu hartija od vrijednosti i podzakonska regulativa donesena od strane Komisije za hartije od vrijednosti,
* Zakon o investicionim fondovima Republike Srpske,
* Zakon o privrednim društvima,
* Pravilnik o utvrđivanju vrijednosti imovine investicionog fonda i obračunu neto vrijednosti imovine fonda po udjelu ili po akciji investicionog fonda,
* Pravilnik o izmjenama i dopunama Pravilnika o utvrđivanju vrijednosti imovine investicionog fonda i obračunu neto vrijednosti imovine fonda po udjelu ili po akciji investicionog fonda,
* Pravilnik o kontnom okviru, sadržini računa u kontnom okviru i sadržini i formi finansijskih izvještaja za investicione fondove,
* Pravilnik o sadržaju, rokovima i obliku izvještavanja investicionih fondova, društva za upravljanje i banke depozitara,
* Pravilnik o depozitarima zatvorenih investicionih fondova i druga podzakonska akta.

**NOTA br. 1**

# PREGLED ZNAČAJNIH RAČUNOVODSTVENIH POLITIKA

Osnovne računovodstvene politike koje su utvrđene Pravilnikom o računovodstvu i koje se primjenjuju prilikom sastavljanja finansijskih izvještaja su slijedeće:

1. **Ulaganja u hartije od vrijednosti**

Utvrđivanje vrijednosti finasijskih sredstava fonda vrši se u skladu sa:

* Međunarodnim računovodstvenim standardima (MRS),
* Međunarodnim standardima finansijskog izvještavanja (MSFI).

Početno priznavanje finansijskih sredstava po fer vrijednosti kroz bilans uspjeha vrši se po kupovnoj cijeni, na dan trgovanja**,** koja u cijenu pojedinačne transakcije ne uključuje transakcione troškove koji su direktno povezani sa sticanjem finansijskih sredstava.

Naknadno vrednovanje finansijskih sredstava po fer vrijednosti kroz bilans uspjeha fonda vrši se po fer vrijednosti na dan bilansiranja koje vrednovanje uključuje povećanje, odnosno smanjenje vrijednosti sredstava preko ispravke njihove vrijednosti, a nerealizivani dobici i gubici iskazuju se u bilansu uspjeha u neto iznosu.

Na osnovu važećegPravilnika o utvrđivanju vrijednosti imovine investicionih fondova, hartije od vrijednosti kojima se trguje na berzi, a koje su uvrštene na slobodno berzansko tržište vrednuju se na više načina:

* Ako su akcije uvrštene na tržišta BiH, fer vrijednost na dan utvrđivanja vrijednosti imovine se računa primjenom prosječne cijene trgovanja ponderisane količinom prometovanih hartija od vrijednosti te prijavljenih blok poslova u toku mjeseca, a u slučaju izostanka cijene u toku mjeseca, odnosno trgovanja, uzima se posljednja cijena iz trgovanja u periodu od 90 dana prije dana vrednovanja.
* Za dugoročne dužničke hartije od vrijednosti kojima se trguje na tržištima BiH, fer vrijednost na dan utvrđivanja vrijednosti imovine fonda obračunava se primjenom prosječne cijene trgovanja ponderisane količinom prometovanih hartija od vrijednosti te prijavljenih blok poslova na taj dan, a u slučaju izostanka cijene na taj dan, odnosno trgovanja, uzima se posljednja cijena iz trgovanja prethodnih dana.
* Dugoročne dužničke hartije od vrijednosti za koje 30 dana nisu ostvareni uslovi za vrednovanje, vrednuju se metodom efektivne kamatne stope po prinosu do dospijeća relevantnom do trenutka nove transakcije u fondu.
* Depoziti i ulaganja koja se drže do dospijeća, te dužničke HOV iz Republike Srpske koje društvo klasifikuje kao ulaganje koje se drži do dospijeća, vrednuju se po amortizovanom trošku primjenom metode efektivne kamatne stope ostvarene prilikom svakog početnog pojedinačnog ulaganja.
* Udjeli u drugim investicionim fondovima vrednuju se po vrijednosti neto imovine po udjelu, a koja je objavljena, odnosno važeća na dan vrednovanja.

1. **Vrednovanje portfelja ulaganja**

Prema Pravilniku o primjeni kontnog okvira za investicione fondove kao i Pravilnika o sadržaju i formi finansijskih izvještaja za investicione fondove, te prema *MRS 39 – Finansijski instrumenti: priznavanje i mjerenje*, Fond je hartije od vrijednosti u svom portfelju klasifikovao:

1. *kroz bilans uspjeha rapoređene u tri potkategorije:*
   * trgovački portfelj, koji uključuje finansijska sredstva ili finansijske obaveze kupljene ili stvorene isključivo u cilju njegove prodaje ili ponovljene kupovine u bliskoj budućnosti,
   * finansijska sredstva ili finansijske obaveze po fer vrijednosti kroz bilans uspjeha-dio portfelja identifikovanih finansijskih insturmenata sa kojima se zajednički upravlja i za koje postoje dokazi da su u skorije vrijeme korišteni za sticanje kratkoročne dobiti ili
   * derivati (osim nekog derivata koji je označen ili upotrijebljen kao instrument za zaštitu od rizika).

Vrednovanje portfelja ulaganja u navedena finansijska sredstva vrši se na dan bilansa po tržišnim ili fer vrijednostima, a kao rezultat ovog procjenjivanja javljaju se nerealizovani dobici i gubici i iskazuju se kako u bilansu uspjeha, tako i u izvještaju o nerealizovanim dobicima i gubicima.

Nerealizovani dobici se javljaju u situaciji kada je na dan bilansa tržišna ili fer vrijednost hartija od vrijednosti klasifikovanih kroz bilans uspjeha viša od njihove nabavne vrijednosti.

Nerealizovani gubici se javljaju u situaciji kada je na dan bilansa tržišna ili fer vrijednost hartija od vrijednosti klasifikovanih kroz bilans uspjeha niža od njihove nabavne vrijednosti.

1. *„HOV raspoložive za prodaju“ gdje su klasifikovane ostale HOV u jednu kategoriju koje nisu klasifikovane kao:* 
   * zajmovi ili potraživanja,
   * ulaganja držana do dospijeća ili
   * finansijska sredstva po fer vrijednosti kroz bilans uspjeha.

Vrednovanje portfelja ulaganja u finansijska sredstva koja su raspoloživa za prodaju vrši se na dan bilansa po tržišnim ili fer vrijednostima, a kao rezultat ovog procjenjivanja javljaju se revalorizacione rezerve i iskazuju se kako u izvještaju o neto sredstvima Fonda – bilans stanja tako i u posebnom izvještaju o nerealizovanim dobicima i gubicima.

Revalorizacione rezerve postoje ako je na dan bilansa tržišna ili fer vrijednost finansijskih sredstava rapoloživih za prodaju viša ili niža od njihove nabavne vrijednosti.

Prilikom prodaje hartija od vrijednosti klasifikovanih kao HOV raspoložive za prodaju i HOV klasifikovanih kroz bilans uspjeha javljaju se realizovani dobici i gubici i iskazuju se kako u bilansu uspjeha tako i u izvještaju o realizovanim dobicima i gubicima.

1. **Obaveze prema društvu za upravljanje**

Društvo za upravljanje od Fonda naplaćuje naknadu po osnovu provizije za upravljanje, a u skladu sa Zakonom i propisima Komisije za hartije od vrijednosti. Godišnja naknada Društva za upravljanje Fondom iznosi 3,5% od ponderisane prosječne godišnje tržišne vrijednosti akcija Fonda.

Izuzetno od ovog stava ako je ponderisana prosječna godišnja tržišna vrijednost akcija fonda veća od prosječne godišnje neto vrijednosti imovine fonda, kao osnovica za utvrđivanje pokazatelja ukupnih troškova Fonda primjenjuje se prosječna godišnja neto vrijednost imovine Fonda. Naplata provizije se vrši akontativno mjesečno na osnovu Zakona o investicionim fondovima i propisa Komisije za hartije od vrijednosti.

Konačan obračun godišnje provizije se utvrđuje na dan 31.12. tekuće godine na bazi godišnjeg izvještaja Fonda u skladu sa Zakonom i propisima Komisije.

1. **Prihodi**

Najvažniji prihodi koje fond može da ostvari su poslovni prihodi, a među njima su prihodi od dividendi i prihodi od kamata.

Dividende se knjigovodstveno evidentiraju tek kad budu objavljene, a u slučaju da je naplata objavljenih dividendi povezana sa visokim rizikom, tada se one mogu knjižiti kao prihod u trenutku naplate.

1. **Realizovani dobici**

Realizovani dobici nastaju kada je prodajna vrijednost hartija od vrijednosti klasifikovanih kao HOV raspoložive za prodaju i HOV klasifikovanih kroz bilans uspjeha veća od njihove nabavne vrijednosti.

1. **Rashodi**

Najznačajniji rashodi su poslovni rashodi koji se evidentiraju na dan njihovog nastanka, a ne na dan njihovog plaćanja.

Poslovne rashode Fonda čine: naknada Društvu po osnovu provizije za upravljanje Fondom, naknade depozitaru, naknade registru, naknade i troškovi nadzornog odbora i ostali rashodi.

* Naknada društvu po osnovu provizije za upravljanje fondom je najznačajniji rashod Fonda, a obračunava se u skladu sa procedurama i pravilima istaknutim u politici pod rednim brojem III uz ove izvještaje.
* Shodno odredbama Pravilnika o utvrđivanje vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda, obračun prosječne godišnje neto vrijednosti imovine fonda, kao i godišnjeg iznosa provizije za upravljanje fondom vrši Društvo a potvrđuje Depozitar.
* Fond plaća naknadu Centralnom registru hartija od vrijednosti po osnovu registracije hartija od vrijednosti, po osnovu vođenja knjige akcionara Fonda i po osnovu poslova depozitara Fonda.

1. **Realizovani gubici**

Realizovani gubici nastaju kada je prodajna vrijednost hartija od vrijednosti klasifikovanih kao HOV raspoložive za prodaju i HOV klasifikovanih kroz bilans uspjeha niža od njihove nabavna vrijednosti.

**NOTA br. 2**

Obaveze Fond-a odnose se na obaveze prema Društvu - naknada za upravljanje 4.771 KM.

**NOTA br. 3**

Prihodi

Ukupni prihode iznose 21.619,00 KM, od toga 907 KM kamata na depozit kod Raffesen bank dd, Sarajevo i 20.711,91 KM realizovani dobici od prodaje udjela u OIF Kristal kapital.

**NOTA br. 4**

**Rashodi**

Posebna republička taksa 5.000 KM

Komunalna taksa 360 KM

Naknada KHOV RS – nadzor 62 KM

**NOTA br. 5**

Ukupno smanjenje neto imovine iznosi 630.156 KM

- realizovani gubitak od poslovanja - 5.855.792 KM

- revalorizacija finansijskih sredstava raspoloživih za prodaju 5.225.636 KM

Revalorizacija finansijskih sredstava raspoloživih za prodaju u iznosu od 5.225.636 KM, odnosi se na hov klasifikovane kao rasploživo za prodaju, čiji se efekti vrednovanja iskazuju direktno u kapitalu kao revalorizacione rezerve, a sastoji se od 144.707,64 KM gubitaka i 5.370.343,87 dobitaka po predgledu:

|  |  |  |  |
| --- | --- | --- | --- |
| **OZNAKA HOV** | **GUBICI** | **DOBICI** | **SALDO** |
| TSLR-A | 122,86 | 7,13 | -115,73 |
| FTRP-U-A | 73.847,14 | 159.100,90 | 85.253,76 |
| MMSP-U-A | 39.117,15 | 24.506,89 | -14.610,27 |
| KR. KAPITAL | 20.711,91 | 0 | -20.711,90 |
| ZPTP-R-B | 1.020,59 | 3.060,81 | 2.040,54 |
| DOIN-R-A | 9.888,31 | 567,54 | -9.320,77 |
| MRDN-R-A | 0 | 87.071,66 | 87.071,66 |
| ODP Luka | 0 | 287.911 | 287.911 |
| ODP Interplet | 0 | 4.808.117,94 | 4.808.117,94 |
|  |  |  |  |
| UKUPNO | 144.707,64 | 5.370.343,87 | 5.225.636 |
|  |  |  |  |
|  |  |  |  |

**Realizovani dobici/gubici od ulaganja**

Ukupni realizovani dobici/gubici od otkupa udjela u otvorenim investicionim fodovima:

* OIF Kristal kapital , Banja Luka 20.510,37 KM
* OMIF Future fund, Banja Luka - 545.371,04 KM
* OMIF Maximus fund, Banja Luka - 212.489,60 KM

Ukupni realizovani gubici od otuđenja po drugom osnovu – brisanje emitenata iz registra:

* ODP Luka , Brčko -287.911 KM
* ODP Interplet , Brčko - 4.808.118 KM

POKAZATELJ UKUPNIH TROŠKOVA FONDA 01.01.-30.04.2018.god.

Ukupni troškovi Fonda za period 01.01.-30.04………………………......................... 17.898 KM

Prosječna godišnja tržišna vrijednost akcija 01.01.-30.04.................................. 1.658.342 KM

Udio troškova u prosječnoj tržišnoj vrijednosti fonda 01.01.-30.04. ........................ 1,08 %

Banjaluka, maj 2018. god.

Persa Dujaković